cyanic-selkie/wikianc huggingface dataset:
Rooma Itaalia
Augustuse korraldus
Augustus ja tema pärijad eelistasid Itaaliat, ehitades koos teiste avalike rajatistega tiheda Rooma teede võrgustiku. Itaalia majandus õitses: põllumajanduses, käsitöös ja tööstuses oli mõistlik kasv, mis võimaldas kaupu teistesse provintsidesse eksportida. Võib-olla kasvas ka Itaalia elanikkond: Augustus korraldas kolm rahvaloendust, et registreerida Rooma kodanike arv kogu keisririigis. Säilinud arvud olid 4 063 000 aastal 28 eKr, 4 233 000 aastal 8 eKr ja 4 937 000 aastal 14 pKr, kuid endiselt vaieldakse selle üle, kas need loendasid kõik kodanikud, kõik täiskasvanud meessoost kodanikud või kodanikud sui iuris. Itaalia mandriosa, sealhulgas Gallia Cisalpina elanikkonna hinnangud 1. sajandi alguses ulatuvad 6 000 000-st Karl Julius Belochi järgi 1886. aastal 14 000 000-ni Elio Lo Cascio järgi 2009. aastal.
Diocletianuse ja Constantinuse ümberkorraldused
Kolmanda sajandi kriisi ajal varises Rooma keisririik sissetungide, sõjaväelise anarhia ja kodusõdade ning hüperinflatsiooni kombineeritud surve all peaaegu kokku. 284. aastal taastas keiser Diocletianus poliitilise stabiilsuse. Korra hoidmiseks viis ta läbi põhjalikud haldusreformid. Ta lõi niinimetatud tetrarhia, kus keisririiki valitsesid kaks vanemat keisrit (augustused) ja kaks nooremat asekeisrit (tseesarid). Ta vähendas Rooma provintside suurust, kahekordistades nende arvu, et vähendada provintsikuberneride võimu. Ta koondas provintsid mitmesse diötseesi (ladina: diocesis) ja pani need keiserliku vicariuse (asevalitseja) järelevalve alla, kes oli diötseesi juht. Kolmanda sajandi kriisi ajal langes Rooma tähtsus, kuna linn oli probleemsetest piirialadest kaugel. Diocletianus ja tema kaasvalitsejad elasid tavaliselt neljas keiserlikus paigas. Augustused Diocletianus ja Maximianus, kes vastutasid vastavalt ida ja lääne eest, seadsid end sisse vastavalt Nikomeedias Loode-Anatoolias (Pärsia piiriala lähedal idas) ja Milanos Põhja-Itaalias (Euroopa piirialade lähedal). Tseesarite asukohad olid Augusta Treverorum (Reini jõe piirialal) Constantius I Chloruse jaoks ja Sirmium (Doonau jõe piirialal) Galeriuse jaoks, kes resideeris ka Thessalonikis.
Diocletianuse ajal sai Itaaliast Dioecesis Italiciana. See hõlmas Reetiat. See jagunes järgmisteks provintsideks:
Constantinus jaotas keisririigi neljaks pretoriaanide prefektuuriks. Diocesis Italicianast sai Itaalia pretoriaanide prefektuur (praefectura praetoria Italiae) ja jaotati kaheks diötseesiks. See hõlmas ka Reetiat. Kaks diötseesi ja nende provintsid olid:
Diocesis Italia annonaria (annona Itaalia – selle elanikud pidid valitsust ja vägesid Milanos varustama annonaga – toit, vein ja puit).
Diocesis Italia Suburbicaria (Itaalia urbs, s.t Rooma valitsemise all)
Lääne-Rooma keisririik
330. aastal avas Constantinus pidulikult Konstantinoopoli. Ta rajas keiserliku õukonna, senati, finants- ja kohtusüsteemi, samuti sõjalised struktuurid. Uus linn sai aga praefectus urbi alles 359. aastal, mis tõstis selle idapealinna staatusse. Pärast Theodosiuse surma 395. aastal ja sellele järgnenud keisririigi jagunemist oli Itaalia Lääne-Rooma keisririigi osa. Alarichi sissetungi tagajärjel 402. aastal viidi läänepealinn Mediolanumist Ravennasse. Läänegootide kuningas Alarich rüüstas 410. aastal Roomat ennast; miski, mida ei olnud juhtunud 8 sajandit. 452. aastal ründasid Põhja-Itaaliat Attila hunnid. Roomat rüüstati taas 455. aastal vandaalide poolt Geiserichi juhtimisel.
thumb|right|300px|"Itaalia pretoriaanide prefektuuri" (kollane) ulatus Doonau jõest Põhja-Aafrikani
Notitia Dignitatumi andmetel, mis oli üks vähestest säilinud Rooma valitsuse dokumentidest, mida on ajakohastatud 420. aastatele, valitsesid Rooma Itaaliat pretoriaanide prefekt, Prefectus praetorio Italiae (kes valitses ka Aafrika diötseesi ja Pannoonia diötseesi), üks vicarius ja üks comes rei militaris. Itaalia piirkondi valitses 4. sajandi lõpus 8 consularist (Venetiae et Histriae, Aemiliae, Liguriae, Flaminiae et Piceni annonarii, Tusciae et Umbriae, Piceni suburbicarii, Campaniae ja Siciliae), 2 correctorit (Apuliae et Calabriae ja Lucaniae et Bruttiorum) ning 7 praesest (Alpium Cottiarum, Rhaetia Prima ja Secunda, Samnii, Valeriae, Sardiniae ja Corsicae). 5. sajandil, kui keisrid olid oma barbaritest kindralite kontrolli all, säilitas lääneosa keiserlik valitsus nõrga kontrolli Itaalia üle, mille rannik oli perioodiliselt rünnakute all. 476. aastal oli Lääne-Rooma keisririik Romulus Augustuluse kukutamisega ametlikult langenud, kui just Konstantinoopoli poolt tunnustatud seaduslikku keisrit Julius Nepost viimaseks ei peeta. Ta mõrvati 480. aastal ja Odoaker võis teda tunnustada. Itaalia jäi Odoakeri ja tema Itaalia kuningriigi ning siis Idagootide kuningriigi alla. Germaani järglasriigid Odoakeri ja Theoderich Suure all jätkasid Rooma riigiaparaadi kasutamist, olles ka Konstantinoopoli idakeisri nominaalsed alamad. 535. aastal tungis Rooma keiser Justinianus I Itaaliasse, mis kannatas 20 aastat katastroofilist sõda. 554. aasta augustis andis Justinianus välja pragmaatilise sanktsiooni, mis säilitas suurema osa Diocletianuse korraldusest. Nii jäi "Itaalia prefektuur" ellu ja sattus Justinianus I Gooti sõja käigus Rooma kontrolli alla. Langobardide sissetungi tagajärjel 568. aastal kaotas Bütsants suurema osa Itaaliast, välja arvatud Ravenna eksarhaadi territooriumid – koridor Veneetsiast Laziosse – ja tugipunktid Lõuna-Napolis ning poolsaare varvas ja kand.
Väluste raamatukogu
pisi|Väluste raamatukogu Väluste raamatukogu on raamatukogu Viljandi maakonnas Viljandi vallas Väluste külas. See on Tarvastu raamatukogu haruraamatukogu.
Variatsioonid Ariinuška tervenemise puhul
"Variatsioonid Ariinuška tervenemise puhul" on eesti helilooja Arvo Pärdi 1977. aastal loodud teos klaverile. Muusikateose pikkus on 4 minutit. Teose kandis esimest korda ette 16. novembril 1977 Tallinnas Estonia kontserdisaalis Rein Rannap).
Eesti Mee Päevad
Eesti Mee Päevad on Tallinnas Lillepaviljonis igal aastal kevadel toimuv eeskätt mesindusega seotud üritus. Ürituse eesmärkide seas on propageerida Eesti mett ja mesindussaadusi, nende kõrget toiteväärtust, tervendavaid ja hügieenilisi omadusi. Üritust korraldab Eesti Meetootjate Ühendus.
Saori Arimachi
Saori Arimachi (jaapani keeles 有町 紗央里 Arimachi Saori; sündinud 12. juulil 1988) on Jaapani jalgpallur, ründaja.
Koondisekarjäär
Jaapani naiste jalgpallikoondises mängis ta aastatel 2013–2016 6 mängu.
Kukësi
Kukësi on linn Põhja-Albaanias, Kukësi maakonna ja Kukësi ringkonna keskus.
Kukësi sai kuulsaks Kosovo sõja ajal, kui sealt otsis sõjategevuse eest varju ligi pool miljonit pagulast. Elanikke on 16 765 inimest.
Sakališkės
pisi| Sakališkės (poola keeles Sokoliszki) on Vilniuse linnaosa, mis asub linna põhjaosas Verkiai valla territooriumil. Sakališkės piirneb kagus Ustronėga, läänes Šilinėga, põhjas aga Bireliaiga.
Sakališkėsest läänes asub Raudondvarise mets. Linnaosa läänepoolsem osa jääb Verkiai regionaalparki.
Linnaosa on kujunenud samanimelise küla aladele. Aastal 1996 liideti küla maad Vilniusega.
Suislepa raamatukogu
pisi|Suislepa raamatukogu Suislepa raamatukogu on raamatukogu Viljandi maakonnas Viljandi vallas Suislepa külas. Raamatukogu juhataja on Kairi Lõhmus.
Turu ja Pori lään
Turu ja Pori lään (soome keeles Turun ja Porin lääni, rootsi keeles Åbo och Björneborgs län) asus Soomes aastatel 1634 kuni 1997.
Lääni keskus oli Turu.
Elanikke oli 731 786.
Anne Palmiste
Anne Palmiste (sündinud 9. septembril 1968  Kohtla-Järvel ) on Eesti jurist, kohtunik.
1986–1993 töötas Palmiste Ida-Viru Maakohtus kohtuistungisekretärina. 1993–1995 oli ta Viru Ringkonnakohtu esimehe abi. 1995. aastal lõpetas ta Tartu Ülikooli õigusteaduskonna.
14. detsembril 1995 nimetas Vabariigi President Riigikohtu üldkogu ettepanekul Anne Palmiste teise astme kohtunikuks Viru Ringkonnakohtusse.
Suurupi pank
Suurupi pank on pank Põhja-Eesti klindi Lääne-Harju klindilõigus Suurupi poolsaare põhjaosas; halduslikult Harju maakonnas Harku vallas.
Panga kõrgus on kuni 40 m üle merepinna. Pangal asub Suurupi ülemine tuletorn. Pangapealsel avaneb Lasnamäe lademesse kuuluv lubjakivi. .
Suurupi panga kohal on klint Suurupi tüüpi, ehk siis paekalda all on Kambriumi liivakividest terrass, mis on kohati järsk ja murrutatud ning kannab nime Ninamaa pank.
Suurupi panga lõik tuletornist 200-300 meetrit lääne pool on Suurupi kihistiku stratotüübiks. Seal paljandub ligi 2 meetrit paekivi. Ülemised 1,1 meetrit moodustab Malla kihistiku ooididega lubjakivi, selle all on 20 cm Osmussaare kihistiku suure pruunide götiitsete ooididega lubjakivi, selle all on aga Suurupi kihistiku monoliitne suure liivasisaldusega lubjakivi. Alumised 30 cm moodustavad Tõlinõmme kihistiku savikas lubjakivi ja mergel.
Vene spanjel
pisi Vene spanjel (inglise keeles Russian Spaniel) on 1951. aastal Nõukogude Liidus kinnitatud spanjelitõug.
Vene spanjel on kiiresti uusi asju õppiv väikest kasvu koer.
Keha katab tal lühikene, sile karvakate.
Wojciech Tomczyk
pisi|Wojciech Tomczyk Wojciech Tomczyk (sündinud 12. aprillil 1960 Varssavis) on poola näitekirjanik, stsenarist, filmiprodutsent ja filmikriitik.
2019. aastal pälvis ta Poola taassünni ordeni rüütliristi.
Hannu Mikkola
Mikkola võitis MM-tiitli Audi Quattroga 1983. aastal ning tuli WRC-sarjas veel kolmel korral hõbedale (1979, 1980, 1984) ja kahel korral pronksile (1981, 1982).
Mikkolat mäletatakse eriti kui Jyväskylä ralli legendi, sest ta võidutses sellel MM-etapil rekordilised seitse korda. Sama on suutnud veel vaid Marcus Grönholm.
Enne piloodina alustamist oli Mikkola kaardilugeja. Ta luges kaarti Kim Snellmanile ja Pauli Toivonenile Helsingi rallil 1964.
1966. aastal SM-karjääris Volvodega sõites jäi ta teiseks.
Mikkola esimene tehasekogemus oli 1967. aastal Monte Carlo rallil.
Mikkola võitis 1971. aastal üle 25 000 kilomeetri pikkuse London-Mehikko maratonralli.
1972 võitis ta Safari ralli, olles esimene mitteaafriklasest võitja.
1973 läks Mikkola WRCsse, tema esimene sõit oli Monte Carlos.
1974 võitis ta esimest korda WRC-s. Esimene võit tuli Soome rallil.
1975 võideti kaks rallit – Marocco ja Soome.
1976. aastal ei võitnud Mikkola ühtegi rallit. 1977. aastal ei võitnud Mikkola taas ühtegi rallit, samuti algas ka punktitabel, kus sõitja võis saada maailmameistriks, Mikkola ei jõudnud lõpptabelisse.
1978. aastal võideti Soome ralli. Ta jäi lõpparvestuses kolmandaks.
1979. aastal võideti 4 rallit ja lõpparvestuses jäi Mikkola kolmandaks.
1980. aastal ei võitnud Mikkola ühtegi rallit. Lõpparvestuses oli ta teine.
1981 liitus Mikkola Audiga. Võideti kaks rallit – Rootsi ja Suurbritannia ralli. Lõpparvestuses oli ta kolmas.
1982. aastal võideti kaks rallit. Lõpparvestuses oli ta kolmas.
1983. aastal sai Mikkolast autoralli maailmameister ja ta on siiani vanim võitja. Võideti neli rallit.
1984. aastal võitis Mikkola Portugali ralli. Lõpparvestuses jäädi kolmandaks. 1985. aastal Mikkola hooaeg autorallis halvenes. Lõpparvestuses jäädi 22. kohale.
1987. aastal võideti Safari ralli. Lõpparvestuses jäädi kaheksandaks.
1988. aastal liituti Mazdaga. Portugalis jäädi neljandaks. Teistel rallidel Mikkola katkestas. Lõpparvestuses jäädi kolmandale kohale.
1989. aastal oli ta Monte Carlo rallis neljas ja Suurbritannias üheksas. Lõpparvestuses 27. koht.
1991. aastal saadi punktid Rootsist, Acrpolisest ja Suurbritannia rallidelt. Lõpparvestuses 25. koht. 1992. aastal Mikkola ei leidnud endale tiimi ega sõitnud ühtegi rallit.
1993. aastal sai Mikkola Rootsi rallil osaleda Subaru tiimis. Rootsi rallil katkestati. Siis sai ta Portugalis sõita Toyota tiimiga ning jäi seitsmendaks ja see oli Mikkola viimane rallisõit WRCs. Lõpparvestuses jäädi 38. kohale.
Rimmu raamatukogu
Rimmu raamatukogu oli raamatukogu Viljandi maakonnas Halliste vallas Rimmu asulas. Raamatukogu suleti 2012.
Trivium
"Trivium" on eesti helilooja Arvo Pärdi 1976. aastal loodud teos orelile. Muusikateose pikkus on 7 minutit. Teose kandis esimest korda ette Rolf Uusväli 27. oktoobril 1976 Tallinnas Estonia kontserdisaalis.
Twardogóra
Twardogóra (saksa Festenberg) on linn Poolas Alam-Sileesia vojevoodkonnas Oleśnica maakonnas, Twardogóra valla halduskeskus. Twardogóra asub Oleśnicast umbes 18 km põhjakirdes.
Twardogóra asutati ja sai linnaõigused 1293. aastal. Kuni 1945. aastani oli linn Saksamaa koosseisus.
Bireliai
pisi| Bireliai (ka Birelė, poola keeles Birka) on Vilniuse linnaosa, mis asub linna põhjaosas Verkiai valla territooriumil. Bireliai piirneb lõunas Sakališkėsega, edelas aga Šilinėga.
Linnaosa on kujunenud samanimelise küla aladele. Kuni XX sajandi keskpaigani oli see asula. Aastal 1996 liideti küla maad Vilniusega.
Packard Bell
Packard Bell on Hollandi arvutitootja ja firma Acer tütarharu.
Nime Packard Bell kasutas algselt 1933. aastal loodud raadiotootmisettevõte, mis oli loodud Herbert A. Belli ja Leon S. Packardi poolt. Mõne veebiallika väitel loodi firma 1926. aastal. Firma loomine toimus ajal, mil Herbert A. Bell oli Los Angeleses firma Jackson Bell tegevdirektor. 1986. aastal ostsid Iisraeli investorid nime värskelt loodud personaalarvutite tootmisfirmale. Algselt tootis firma soodsaid arvuteid Ameerika Ühendriikidele ja Kanadale. 2000. aastal, kui firma lõpetas tootmise Põhja-Ameerikas, sai sellest kiiresti Euroopa ja Aafrika turu liider. NEC võttis liidripositsiooni üle alles 1990. aastatel. Taiwani ettevõtte Acer tütarettevõtteks sai see alles 2008. aastal.
Ajalugu
pisi|Herbert "Bell" Zwiebel – Bell Co kaasasutaja (1933–1971) Regionaalne raadio ja televiisorite tootja Los Angeleses
Packard Belli asutamine
Kokkuvõte Los Angeleses raadiote tootmisel – esimesed kakskümmend aastat (1922–1942) Floyd A. Pauli poolt.
Packard Belli raadiotel oli unikaalne stiil, mis muutis nende ära tundmise lihtsaks. Olles Ameerika Ühendriikide läänerannikul raadiotootja, suutsid nad hoida oma raadiote imagot statsionaarse kanalivalikuga. Suurte raadiojaamade "sagedused" Ameerika Ühendriikide läänekaldal ja Kanadas olid trükitud kanalivalikunupule. Idee tekkis tänu Herbi emale, kelle jaoks oli raadiokanalite häälestamine keerukas. Packard Bell oli pereäri ning firma suurtes osakondades disainist, tootmisest kuni turunduseni lõi kaasa ka Herbi 4 venda:– Arthur, Albert, Elmer ja Willard.
Packard Bellil läks firmana küllaltki hästi ja nagu ka Hoffman Electronicsist, sai temast tuntud nimi tavakasutajate elektroonikas. Pärast Teist maailmasõda ja 1960. aastatel oli Packard Bell väga edukas, kasumit tootev ettevõte. Avalikuks muutus firma 1955. aastal. Teise maailmasõja ajal laiendas firma laiendas tegevust, hakates tootma ka kaitseotstarbelisi elektroonikaseadmeid, ning jätkas samal viisil 1970ndatel. Herb Bell suri 1970. aastate algul.
Aastad Teledyne Packard Bellina
1968. aastal müüdi Packard Bell Teledynele. Teledyne oli huvitatud koduelektroonika valdkonda jõudmisest. Müügitulud muudeti aktsiateks kursiga 1 Teledyne aktsia võrdudes seitsme poole Packard Belli aktsiaga. Packard Belli nimi säilis, kuid eesotsas nimega Teledyne, seega – Teledyne Packard Bell.
Arvutid: uus Packard Bell
1986. aastal ostis nime Packard Bell Teledyne käest ära grupp Israeli investore, eesotsas Benny Alagemiga. Firmast sai madala hinnaklassiga personaalarvutite tootja. Nende arvuteid müüdi koos esimeste IBM-i arvutitega sellistes jaemüügikettides nagu Sears.
Hoolimata hinnast ja toodete sarnasusest edenes Packard Belli müük hästi. See võis tuleneda kahest erinevast innovatsiooni alast: 1) toote ja tootmisdisain San Fransisco frog disaini kontoritest; ja 2) Packard Belli alglaadimiskestast, mille töötas välja The Pixel Company Seattle'is. Nende sihtmärk oli suur hulk tavakasutajaid, kes polnud eriti kogenud arvutite kasutamisel. Frog disain andis välimusele kvaliteedi ja leiutas innovaatilised värvkoodiga kaablipesad. Navigaator muutis kasutajal hõlpsaks installitud programmide käivitamise, sest selleks oli vaja vaid klõpsata ekraaninuppe. Selles faasis tagastamised kukkusid 19%-lt 10%-i peale ja müükide arv kasvas hüppeliselt. 1995. aasta lõpus ja 1996. aastal võttis Microsoft maha erinevate firmade toodetud alglaadimiskestad, muutes oma tootmisõigusi, ja Packard Belli müüginumbrid hakkasid kukkuma. pisi|Packard Belli multimeediaarvuti D160, toodetud 1990ndate keskel
1995. aastal kaebas Compaq Packard Belli kohtusse, kuna väidetavalt ei avalikustanud nad, et arvutites kasutatakse kasutatud komponente. Tava levis laialt arvutitootjate seas, kaasaarvatud firmas Compaq. Packard Bell polnud teavitanud piisavalt hästi oma garantiis kasutatud komponentidest. Firmale laekus ka mitmeid teisi kohtuasju ja Packard Bell tasus miljoneid dollareid kohtuasjade lahenemiseks. 2005. aasta Personaalarvutite maailma ajakairjas kirjeldati Packard Belli aastatel 1986–1996 üheks halvimaks arvutitootjaks. Iga kuues Packard Belli müüdud arvuti tagastati firmale, mis kahekordistas tehase keskmise tootmise.
Packard Bell avalikustas kahjumi, mis ulatus kuni 1 miljardi dollarini aastatel 1997 ja 1998. Ameerika Ühendriikides Compaqo ka eMachines survele muutus kahjumi teenimine Packard Bellil peaaegu võimatuks, mis viis firma Ameerika turult väljumiseni. 1999. aastal alustad NEC Packard Belli nime Ameerika Ühendriikide turult eemaldamisega, jättes selle Euroopasse, kus jätkati toodete müüki keskmise kvaliteediga.
Packard Bell Euroopas
Packard Bell tegeleb ka lisandite müügina ja on alustanud tegevust ka teistel kontinentidel. 2006. aasta septembris ostis firma ära John Hui (firma eMachines eelmine omanik). Pärast seda tuntud kui Packard Bell B.V, kolis firma Nijmegeni Hollandis.
2007. aasta augustis tundis Hiina-Ameerika personaalarvutite tootja Lenovo huvi Packard Belli vastu, et laieneda nende toodetega Euroopa turule. Jaanuaris 2008 teatas Acer, et omab 75% Packard Belli osakuid koos omanikuõigustega, mille ta oli ostnud Gateway firmaga. Packard Bell toodab laias valikus EasyNote'i sülearvuteid.
Sponsorlus
Aastatel 1996–2000, kui Stromgnow võttis üle lepingu, hakkas Packard Bell Inglismaa jalgpalliklubi Leeds United sponsoriks.
Aastatel 2009–2010 võis Packard Belli nime näha maailmameister Valentino Rossi FIAT Yamaha MotoGP mootorrattal. Packard Bell lõpetas sponsorluse Professonal Electronic Team 4Kingi jaoks.
== Packard Bell Eestis == "Baltimaade turgudele veel jõudmata kaubamärk Packard Bell on globaalsel turul väga populaarne. Vastavalt strateegilisele otsusele pakkuda oma tooteid ka Ida-Euroopa riikides, siseneb Packard Bell ka Baltimaade turule. Esimesed Ida-Euroopa riigid, kus aasta tagasi hakati Packard Belli tooteid müüma, olid Venemaa ja Ukraina. Kui selgus, et ostjatele meie kaubad meeldivad, otsustati tulla ka Eestisse, Lätti ja Leetu," ütles Packard Belli Baltimaade esindaja Andris Pastors.
Packard Bell pakub visuaalselt meeldivat ja tehniliselt töökindlat riistvara kodukasutajatele – peamiselt 16–45-aastastele inimestele, kes eelistavad stiilseid intuitiivkasutusega arvuteid, mis on kooskõlas nende elustiiliga. Eestis leiab Packard Belli tootevalikust alates juulist: lauaarvutid imedia L ja imedia S, sülearvutid EasyNote ja dotS ning kuvarid Maestro ja Viseo.
Packard Belli plaan on Eestis ühe aasta jooksul saavutada koduarvutite müügis 10% turuosa. Seatud eesmärgini jõudmiseks kavatseb Packard Bell korraldada mitmeid tarbijale suunatud reklaamüritusi.
Eestis leiab Packard Belli tooteid kõigist IT-poodidest, kus arvutivarustus on tellitud suurimatelt ametlikelt hulgimüüjatelt Acmelt, Alsolt ja Elkolt.
AIML
AIML (lühend ingliskeelsetest sõnadest Artificial Intelligence Markup Language) on tehisintellekti märgistuskeel, mis on loodud loomulikus keeles suhtlevate vestlusagentide loomiseks. See on XML-i dialekt, mille on loonud Richard Wallace.
Kategooria
Kategooriad (ingl k category) on AIML-i teadmiste baasühikud. Iga kategooria koosneb sisendiks olevast küsimusest ja väljundiks olevast vastusest. Teisiti öeldes, kategooriad koosnevad vähemalt kahest elemendist: mustrist (ingl k pattern) ja mallist (ingl k template). Järgnevalt on üks lihtne näide kategooria ülesehituse kohta: Kui juturoboti või dialoogsüsteemi programm sisaldab sellist kategooriat, siis (arvuti)kasutaja küsimusele "Mis on sinu nimi?" vastatakse lausega "Minu nimi on Jaan."
Muster
Muster on sõne, mis klapib ühe või mitme (arvuti)kasutaja sisendiga. Mustrid ignoreerivad lauselõpumärke, kirjavahemärke ega tee vahet suurtel ja väikestel tähtedel. Muster võib koosneda ainult sõnadest, näiteks: Selline muster on vastavuses ainult ühele kasutaja küsimusele, milleks on "Mis on sinu nimi?". Ent muster võib sisaldada ka ühte või enamat metamärki, näiteks muster on vastavuses sisenditega nagu "Mis on sinu nimi?", "Mis on sinu kinganumber?", "Mis on sinu lemmikvärv?", "Mis on sinu elueesmärk?" jne.
Mall
Mall on sisendile programmi (juturoboti, DS-i vms) vastuseks antav väljund. Mall kajastab kirjavahemärke, lauselõpumärke ning eristab suuri ja väikseid tähti. Mall võib koosneda ainult sõnadest: Mall võib sisaldada ka muutujaid, näiteks korral saab kasutaja lausung "ole tubli" vastuseks "Olgu, ma proovin olla tubli" ja lausung "ole kiirem" vastuseks "Olgu, ma proovin olla kiirem".
Sindi Jumalailmumise kogudus
Sindi Jumalailmumise kogudus on õigeusu kogudus, mis tegutseb Pärnu maakonnas Sindis. Kogudus kasutab Sindi Jumalailmumise kirikut.
Kogudus asutati 1896. aastal eelnevalt Tori Kristuse Sündimise kogudusse kuulunud Sindi õigeusklikele (peamiselt Sindi kalevivabriku töötajad).
1916. aastal oli koguduses 588 inimest ja 1938. aastal 302 inimest.
1962. aastal kogudus likvideeriti ja pühakojast sai Pärnu Endla Teatri rekvisiitide ladu. Eesti taasiseseisvumisel kogudus taastati. 21. sajandi algusaastatel peeti lagunevas Sindi õigeusu kirikus kakskeelseid jumalateenistusi. 2007. aastal kuulus kogudusse paarkümmend inimest.
Koguduse preester on Enos Heinsoo.
Väljak
pisi|Vabaduse väljak Tallinnas vaatega Jaani kirikule, 2009 Väljak ehk plats on suhteliselt suur lage hoonestamata ala asulas. Väljakud võivad olla kavandatud kindlaks otstarbeks (nt turuplats, mänguväljak, õppesõiduväljak, spordiväljak, lauluväljak, näituseväljak, lipuväljak) või mõeldud eelkõige liikluseks (kas kõigile transpordiliikidele või ainult mõnele neist, sagedamini aga hoopis jalakäijatele). Muruga kaetud väljakut nimetatakse muruväljakuks.
Sageli asuvad väljakud asulate keskpunktis (keskväljak, lossiväljak) või suurte teede ristumispunktides; ajalooliselt on keskväljakud sageli olnud ühtlasi turuväljakud, kus korraldati turge ja laatu. Väljakutel korraldatakse tihti pidulikke üritusi, näiteks paraade ja kontserte, aga ka meeleavaldusi.
Kaa
Kaa või kaa tähendab mitut asja:
Puhasväärtus
Puhasväärtus (ka isiklik puhasväärtus ja netoväärtus) näitab, kui palju vara jääb inimesele alles pärast kõigi tema võlgade tasumist.
Üldjuhul on suure puhasväärtusega niisugune inimene, kes teenib palju, aga kulutab oma teenistusega võrreldes vähe. Teisiti öeldes – elab alla oma võimaluste.
Puhasväärtuse leidmine
Säästud (hoiused, investeerimis- ja pensionifondide osakud, aktsiad jms) võib puhasväärtuse arvutamisel arvesse võtta täies ulatuses, sest need on mõeldud selleks, et katta erakorralisi väljaminekuid või kompenseerida regulaarse sissetuleku vähenemist. Elu- ja pensionikindlustus on samuti sääst (erinevalt vara- ja õnnetusjuhtumikindlustusest) selles ulatuses, mida elukindlustusselts lepingu kohe lõpetamisel maksaks. Erinevad säästude liigid ei pruugi olla igal ajahetkel kohe kasutatavad.
Vallasvara – autot, kodumasinaid, riideid jms – ei ole üldjuhul õige puhasväärtuse hulka arvestada.
Võlgade all pannakse kirja pangast (näiteks eluaseme ostuks või tarbimiseks), liisingufirmast, sõbralt, tuttavalt ühisrahastusplatvormi kaudu või kiirlaenufirmast võetud laenud, samuti kauplusest järelmaksu või krediitkaardiga ostes tekkinud võlad.
Põlva tütarlaste kihelkonnakool
Põlva tütarlaste kihelkonnakool oli tütarlastele mõeldud kihelkonnakool Põlvamaal Põlvas. Kool tegutses 1857-1865 ja 1872-1893.
Kooli asutas David Donner.
Paala raamatukogu
Paala raamatukogu on raamatukogu Viljandi maakonnas Põhja-Sakala vallas Reegoldi külas. Reegoldi raamatukogu on Suure-Jaani raamatukogu haruraamatukogu.
Eimar
Eimar on mehenimi.
2018. aasta seisuga oli see Eestis esinemissageduselt 655. mehenimi. 1. jaanuari 2018 seisuga oli Eestis eesnimi Eimar 93 mehel.
Nime kandjate seas on näiteks eesti õigusteadlane Eimar Rahumaa (1948–...) ja iiri kirjanik Eimar O'Duffy (1893–1935).
Ryoko Takara
Ryoko Takara (jaapani keeles 高良 亮子 Takara Ryoko; sündinud 9. aprillil 1990) on Jaapani jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 2013–2015 3 mängu.
Lessozavodsk
Lessozavodsk on linn Venemaal Primorje krais, Lessozavodski linnaringkonna keskus. Lessozavodsk asub Ussuuri jõe ääres, Hiina piirist umbes 10 km kaugusel.
Asula sai praeguse nime 1932. aastal ja linnaõigused 1938. aastal.
Saku Läte
Saku Läte OÜ on 1997. aastal asutatud ettevõte, kes hakkas esimesena tootma ja villima kodumaist joogivett 18,9-liitristesse pudelitesse.
Saku Lätte joogivesi on toodetud ja villitud Saku vallas.
Saku Läte OÜ äritegevuses on kolm põhisuunda:
Okmok
Okmok on tegevvulkaan USA loodeosas Umnaki saarel. Vulkaani kõrgus on 1073 m. Okmok koosneb basaldist, laavavoolude keskmine kiirus on 8 m/s.
Viimase 30 aasta jooksul on vulkaan pursanud kaks korda – 1992. ja 2008. aastal. Viimane purse algas 12. juulil 2008 ilma hoiatuseta, tuhapilv tõusis õhku 15 000 m kõrgusele. Vulkaanipurse lõppes augustis 2008.
Esteban Gutiérrez
pisi| Esteban Manuel Gutiérrez Gutiérrez (sündinud 5. augustil 1991) on Mehhiko vormelisõitja.
2013. ja 2014. aasta hooajal sõitis ta Vormel 1 sarjas Sauberi meeskonnas.
Skandia
Skandia on Rootsi suurim kindlustusfirma.
Põhja Nael
Põhja Nael oli aastail 1933–1934 Tartus ilmunud eesti ajaleht.
Ajalehe toimetaja oli Alfred Järv ja väljaandja Alvin Kangro. Kokku ilmus kaks numbrit, viimane neist 21. jaanuaril 1934. Kuna neis oli avaldatud nilbeid ja kaudselt mässule üleskutsuvaid artikleid, mis võivad tekitada seltskondlikku ärevust, pandi ajalehe ilmumine sisekaitseülema otsusel seisma kuni üleriikliku kaitseseisukorra lõppemiseni.
Pavel Aleksejev
Pavel Aleksejev (sündinud 24. veebruaril 1991) on Eesti jalgpallur (kaitsja).
Ta mängib Eesti klubis JK Sillamäe Kalev.
Klubikarjäär
Viimane arvestatud mäng 14.07.2012
Sergei ja Julija Skripali mürgitamine
4. märtsil 2018 mürgitati Salisburys Inglismaal Sergei Skripal, Venemaa sõjaväeluure GRU endine ohvitser, ja tema tütar Julija Nõukogude Liidus ja Venemaal aastatel 1971–1993 välja töötatud ja toodetud  Novitšoki perekonda kuuluva tugevatoimelise närvimürgiga. Esialgne juurdlus pidas väga tõenäoliseks, et mürk oli pärit Venemaalt.
Leonpolis
pisi|left Leonpolis (ka Levampolis) on küla Leedus Ukmergė rajoonis Deltuva vallas. Küla asub Šventoji jõe ääres.
Sergei ja Julija Skripali mürgitamine
Peaminister Theresa May nimetas juhtunut "sõjalise agressiooni aktiks Suurbritannia kodanike vastu Suurbritannia territooriumil". Suurbritannia süüdistas avalikult Venemaad Sergei Skripali ja tema tütre tapmiskatsega seotuses ning Keemiarelva keelustamise konventsiooni rikkumises. Sellele järgnes Vene diplomaatide väljasaatmine peamiselt Euroopa Liidu ja NATO liikmesriikidest.
Mürk
Sama mürgi läbi umbes 13 km kaugusel põhjaloodes asuvas Amesburys 30. juunil mürgituse saanud kahest isikust oli 8. juuli õhtuks surnud üks, 44-aastane naine.
Mürgitamine
4. märtsil kell 16.15 tuli Ühendkuningriigi hädaabiteenistusele telefonikõne, mis teatas Sergei ja Julija Skripali leidmisest teadvusetuna pargipingilt. Pealtnägija oli näinud Julijat vahutava suu ja pahupidi silmadega. Mõlemad kriitilises seisundis kannatanud toimetati eraldi Salisbury haiglasse. Lisaks neile viidi haiglasse ka asja uurinud politseinik, kes aga lasti haiglast koju 22. märtsil.
Wiltshire'i krahvkonna peakonstaabel ütles, et närvimürgiga võis kokku puutuda lisaks juba nimetatud kolmele inimesele veel kuni 131 inimest, kes paigutati kohalike meedikute pideva jälgimise alla. Mitte kellelgi neist sümptomeid ei leitud. Haiglas tehti intsidendiga seoses arstlik läbivaatus 48 inimesele. Mürgi jälgi leiti ka Skripalide poolt samal pärastlõunal külastatud pubist Mill ja restoranist Zizzi, mistõttu soovitati kuni 500 inimesel, kes neid kohti samal ajal külastasid, pesta neis kohtades kantud riided ja isiklikud esemed.
Suurbritannia välisluureteenistus MI6 ja Ameerika Ühendriikide Luure Keskagentuur pidasid läbirääkimisi Skripalidele pärast haiglast lahkumist uue identiteedi andmiseks ja võimalikuks elama asumiseks Ameerika Ühendriikidesse.
Suurbritannia välisministeeriumi kõneisik ütles, et Venemaa saatkonna taotlus Julija Skripaliga kohtuda anti Julija Skripalile edasi ja see on tema otsustada, kas ja millal ta soovib Venemaa konsulaarametnikega kohtuda. 11. aprillil keeldus Julija Skripal Venemaa konsulaarabist, põhjendades seda sellega, et praegu ta seda ei vaja, kuid tal on saatkonna kontaktandmed olemas ja kui ta peaks ümber mõtlema, siis saab ta ise saatkonna poole pöörduda. Maikuus edastatud pöördumises märkis Julija muu hulgas, et soovib mingil ajal kaugemas tulevikus naasta Venemaale.
6. aprillil avaldasid Suurbritannia ametivõimud vastuseks 5. aprillil ÜRO Julgeoleku Nõukogu istungil Venemaa ÜRO saadiku Vassili Nebenzia tõstatatud küsimusele, mis on saanud Skripali koduloomadest, et pärast Skripalide kodu politsei poolt nädalateks sulgemist viimaks sinna pääsenud Keskkonna-, Toidu- ja Maaeluameti (DEFRA) veterinaar leidis mitmeid nädalaid hoolitsuseta jäänud koduloomad – kaks merisiga ilmselt janusse surnuna ja kassi elusana. Stressis ja tugeva alatoitumise all kannatanud kass hukati tema piinade lõpetamiseks ja väidetavalt tuhastati Proton Downis. Skripali teist kassi ei ole leitud. Loomade õigusi kaitsva organisatsiooni PETA direktor Elisa Allen süüdistas loomade surmas Suurbritannia ametiasutusi. PETA nõuab uurimist, et tuvastada, kuidas sai selline loomade hukkumine juhtuda, ning tagada, et võetaks meetmeid, et vältida sellist loomade hukkumist tulevikus.
Uurimine
Kiirabitöötajad määrasid kannatanute esmaseks diagnoosiks fentanüülimürgistuse. 6. märtsil võtsid mürgistuse uurimise üle Londoni piirkonna terrorismivastase võitluse ametnikud, kuid kinnitasid, et juhtunut ei käsitleta terrorirünnakuna. 7. märtsil korraldas siseminister Amber Rudd Suurbritannia valitsuse kriisinõupidamise, et juhtumit arutada. Politsei avaldas, et Skripalid mürgitati närvimürgiga ja neil on selleks kasutatud aine kohta rohkem teavet. Juhtumit hakati edasi uurima mõrvakatsena.
Briti uurijate esialgse uurimisversiooni kohaselt toimetati mürk kohale Julija Skripali kohvris, sokutades selle sinna salaja, enne kui ta Moskvast isale külla sõitis. Selle versiooni järgi kasutati Julijat sihilikult tema isa ründamiseks ning mürgiga oli immutatud kas mõni tema riietusese, kosmeetikavahend või kingitus, mis avati alles siis, kui ta jõudis oma isa juurde. Seejärel uuriti võimalust, et ohvrid mürgitati Sergei auto ventilatsiooniseadmesse puistatud Novitšoki pulbrilise variandiga. 28. märtsiks olid uurijad jõudnud järeldusele, et Skripalid mürgitati Sergei Skripali kodu välisukse lingile määritud mürgiga. 1. aprillil küsitlesid uurijad Julija sõbrannat, kes lendas Londonisse varsti pärast Julijat ja kes tõi Julija palvel Sergei Skripali jaoks Venemaalt paki tatart ja loorberilehti, kuid uurimise keskmesse jäi endiselt 28. märtsil avaldatud versioon.
12. aprillil kinnitasid Keemiarelvade Keelustamise Organisatsiooni esindajad kannatanute vereproovide ja sündmuspaikadest leitud mürgijääkide põhjal Porton Downi laboratooriumi teostatud analüüsi tulemusi närvimürgi tüübirühma kohta, täpsustamata mürgi nimetust.
Aprilli lõpul teatas Venemaa meedia Saratovi oblastis Šihhanõs asuva instituudi, kus mürk väidetavalt toodeti, maatasa tegemise alustamisest keemiarelvade hävitamise programmi raames.
22. aprillil teatati, et Briti terrorismivastane politsei oli teinud kindlaks Sergei ja Julija mürgitamise korraldanud FSB rühma ja selle juhi. 1. mail 2018 kinnitas Suurbritannia riiklik julgeolekunõunik Mark Sedwill, et riigi pädevatel organitel pole õnnestunud rünnaku korraldanud isikuid veel tuvastada. 5. septembril 2018 teatasid Suurbritannia võimud, et Skripalide mürgitamises on kahtlustatavad Venemaa kodanikud Aleksandr Petrov ja Ruslan Boširov, kes saabusid riiki 2. märtsil ja lahkusid 4. märtsil. President Putin allkirjastas kaks päeva varem dekreedi, millega kuulutati andmed riigi välisluure heaks töötavate vabakutseliste agentide kohta riiklikuks saladuseks.
14. veebruaril 2019 sai teatavaks Julija ja Sergei Skripali mürgitamisjuhtumi kolmas kahtlusalune, kõrge auastmega GRU ohvitser Deniss Sergejev, kes tegutses varjunime Sergei Fedotov all. Sellest teatas uurimisrühm Bellingcat.
Rahvusvaheline reaktsioon
pisi|Vene diplomaate väljasaatnud riigid (rohelisega) kaardil Juba kuriteo uurimise algusfaasis võttis Suurbritannia valitsus seisukoha, et mürgistuse põhjustanud aine sai pärit olla ainult Venemaalt. Suurbritannia peaminister Theresa May pani oma 12. märtsi 2018 avalduses vastutuse juhtunus Venemaa valitsusele ja ütles, et tegemist on riikliku jõu seadusvastase kasutamisega. 14. märtsil teatas Theresa May parlamendis esinedes kasutusele võetavatest vastumeetmetest, mis sisaldasid 23 Vene diplomaadi väljasaatmist, kõrgematasemeliste kontaktide peatamist Venemaaga, Suurbritanniasse saabuvate Venemaa kodanike tugevdatud kontrolli ja Suurbritannia ministrite ning teiste kõrgetasemeliste isikute mittesõitmist jalgpalli maailmameistrivõistlustele Venemaal. Kolm päeva hiljem teatas Venemaa välisministeerium, et saadab omapoolse sammuna riigist välja 23 Suurbritannia diplomaati.
Suurbritanniale avaldasid toetust liitlased Euroopa Liidus, NATO-s ja mujal. Ameerika Ühendriikide välisminister Rex Tillerson sõnas oma 12. märtsil 2018 tehtud avalduses, et usaldab täielikult Suurbritannia juurdlust ja lisas, et närvimürk Novitšok ei saanud pärit olla kusagilt mujalt kui Venemaalt.
Mitu Euroopa riiki siiski Venemaa diplomaatide väljasaatmisega ei ühinenud, sh Austria, Malta, Kreeka ja Portugal.
30. märtsil otsisid Suurbritannia võimud Londoni Heathrow' lennujaamas läbi Venemaa Aerofloti reisilennuki.
Venemaa reaktsioon
Venemaa on süüdistused Skripalide mürgitamises tagasi lükanud. 13. märtsil teatas Venemaa saatkond Londonis, et Suurbritannia valitsusele esitati diplomaatiline noot, milles eitati kategooriliselt Venemaa igasugust seotust Salisbury intsidendiga. Muuhulgas lükkas Venemaa välisministeerium tagasi väited, nagu oleks Novitšok välja töötatud Venemaal (Maria Zahharova, Venemaa Föderatsiooni välisministeeriumi ametlik esindaja väitis: "Mitte kunagi pole Nõukogude Liidu territooriumil Nõukogude Liidu eksisteerimise ajal ega ka Venemaa Föderatsiooni eksisteerimise ajal Venemaa Föderatsiooni territooriumil toimunud arendustegevust, mille otsene või koodnimetus oleks olnud Novitšok.") ja süüdistas selles hoopis Läänt. Venemaa juurdluskomitee teatas 16. märtsil, et avas kriminaaluurimise, eesmärgiga välja selgitada Julija Skripali mõrvamise katse asjaolud. Kuna Julija Skripal on Venemaa kodanik, taotles Venemaa oma kriminalistide kaasamist uurimisse, mürginäidiste saamist uurimiseks ja Venemaa konsulaarametnike juurdepääsu Julija Skripalile, kuid Suurbritannia keeldus sellest, rikkudes sellega Venemaa hinnangul Suurbritannia ja Nõukogude Liidu vahel 1968. aastal sõlmitud konsulaarlepingut, mille kohaselt on Moskva esindajatel õigus kohtuda Suurbritannia pinnal viibivate oma kodanikega ja neid nõustada.
23. märtsil ütles Venemaa saadik Eestis Aleksandr Petrov Venemaa Eesti suursaatkonna infotunnis, et Venemaad süüdistatakse emotsioonide pinnalt ning ühtki tegelikku tõendit ei ole esitatud. Tema sõnul usaldavad ka Eesti ametkonnad täielikult Suurbritanniat ilma tõenditeta. Ta ütles, et küsis Eesti ametkondadelt, kas britid on Eestile esitanud tõendeid, mis kinnitaks Venemaa süüd, ja sai vastuseks, et tõendeid esitatud pole, kuid Eesti usaldab oma sõpru. Ta pidas võimalikuks, et Skripalide mürgitamine võib olla Venemaa-vastane provokatsioon, näiteks Nord Stream 2 nurjamiseks.
28. märtsil 2018 tehtud avalduses kritiseeris Venemaa välisministeerium Suurbritannia võime, et need on asunud Venemaad oma kodanike mürgitamises süüdistama ilma mingeid tõendeid või isegi selget pilti juhtunust esitamata, ja vallandanud Venemaa vastu laiaulatusliku poliitilise ja meediakampaania. Venemaa välisministeeriumi seisukoha järgi eiras London sellega "kõiki rahvusvahelise õiguse, kõlbluse ja terve mõistuse norme". Avalduses kutsuti hoopis Londonit üles tõestama, et Skripale ei mürgitanud Suurbritannia enda agendid.
29. märtsil teatas Venemaa välisminister, et Venemaa saadab riigist välja 60 Ameerika Ühendriikide diplomaati ja sulgeb nende peakonsulaadi Peterburis.
30. märtsil teatas Venemaa järgmistest vastumeetmetest, mille tulemusena saadetakse Venemaalt välja iga Venemaa diplomaatide väljasaatmise kampaaniaga ühinenud riigi diplomaate täpselt samasugusel arvul, nagu need saatsid välja Venemaa diplomaate, sh teatati ka ühe Eesti diplomaadi väljasaatmisest.
Ele Liiv
Ele Liiv (sündinud 24. septembril 1971 ) on Eesti jurist, kohtunik.
Sergei ja Julija Skripali mürgitamine
Venemaa reaktsioon
31. märtsil teatas Venemaa transpordiministeerium, et nõuab Suurbritannia valitsuselt ametlikku selgitust eelmisel päeval Heathrow lennujaamas toimunud Aerofloti reisilennuki läbiotsimisele Suurbritannia võimude poolt ning ähvardas kohaldada samasuguseid vastusamme British Airwaysi lennukitele Venemaal.
4. aprillil toimus Hollandis Haagis Keemiarelvade Keelustamise Organisatsiooni (OPCW) kinnine istung, kus Venemaa taotles osalemist Venemaa endise topeltagendi Sergei Skripali ja tema tütre Julija mürgitamise uurimises, kuid ei saanud selleks piisavat toetust.
5. aprillil peetud pressikonverentsil väitis Venemaa välisministeeriumi pressiesindaja Maria Zahharova, et Suurbritannia välisministeerium on kustutanud oma Twitteri postituse, kus väideti, et Skripalide mürgitamiseks kasutatud aine pärineb Venemaalt. Ta märkis, et Novitšoki-tüüpi mürke suudab toota 20 riiki, sealhulgas Ühendkuningriigi keemialabor, mis asub sündmuspaigast kõigest vähese arvu kilomeetrite kaugusel Porton Downis. Ta põhjendas ka seda, miks Venemaa vastusammude otsustamine Venemaa diplomaatide väljasaatmisele võttis mitu päeva aega – nimelt lähtus Venemaa sellest, et paljud riigid tegid Vene diplomaatide väljasaatmise otsuse Londoni ja Washingtoni surve all, mitte oma vabast tahtest, ja seetõttu tuli vastumeetmeid hoolikalt kaaluda. Ühtlasi juhtis ta tähelepanu asjaolule, et Skripali kodus olid koduloomad, kuid Suurbritannia uurimisorganid pole avaldanud, mis on neist saanud.
Ele Liiv
25. jaanuaril 2010 nimetas Vabariigi President Riigikohtu üldkogu ettepanekul Ele Liiva teise astme kohtunikuks alates 1. märtsist. Ta töötab Tallinna Ringkonnakohtus.
Sergei ja Julija Skripali mürgitamine
Venemaa reaktsioon
Venemaa on öelnud Suurbritannia ja Ameerika Ühendriikide salateenistuste plaani kohta anda Sergei ja Julija Skripalile Ameerika Ühendriikides uus identiteet, et Venemaa näeb salajases ümberasustamises inimröövi ning see oleks järjekordne rahvusvahelise õiguse rikkumine.
Walther Funk
pisi|Walther Funk (1942) Walther Funk (18. august 1890 – 31. mai 1960) oli Saksa ajakirjanik ja poliitik. Ta oli Saksamaa majandusminister 5. veebruarist 1938 kuni 1. maini 1945.
Funk sündis kaupmehe perekonnas Danzkehmenis Ida-Preisimaal (tänapäeval Sosnovka Kaliningradi oblastis). Õppis õigusteadust, majandust ja filosoofiat Berliini Humboldti Ülikoolis ja Leipzigi Ülikoolis. Esimese maailmasõja puhkedes mobiliseeriti ta jalaväkke, kuid 1916 arvati reservi kui teenistuseks kõlbmatu. Pärast sõda töötas Funk ajakirjanikuna.
1920 abiellus Luise Schmidt-Siebeniga.
1924 sai paremtsentristliku finantsajalehe Berliner Börsen-Zeitung toimetajaks. Natsionalistlike ja antimarksistlike vaadete tõttu lahkus suvel 1931 ajalehest, astus Natsionaalsotsialistlikku Saksa Töölisparteisse ning sai lähedaseks Gregor Strasseriga, kes korraldas Funkile kohtumise Hitleriga. Osaliselt majandushuvi tõttu valiti ta juulis 1932 Reichstagi saadikuks ning detsembris 1932 sai majanduspoliitika komitee juhatajaks. Kui natsionaalsotsialistlik partei tuli Saksamaal võimule, astus Funk Reichstagist tagasi ja asus Kolmanda Reichi valitsuse pressiülema ametikohale.
Märtsis 1933 nimetati ta riigisekretäriks (Staatssekretär) avaliku propaganda ministeeriumis (Reichsministerium für Volksaufklärung und Propaganda). Veebruaris 1938 sai ta Hjalmar Schachti asemel Saksamaa majandusministriks (Reichswirtschaftsminister). Schacht vallandati vastuolude tõttu Hermann Göringiga.
Pärast sõda mõisteti Funki üle vaatamata ta kehvale tervisele Nürnbergis kohut. Teda süüdistati inimsusvastastes kuritegudes ja talle mõisteti 20 aasta pikkune vanglakaristus, mida ta asus kandma Spandau vanglas. 16. mail 1957 vabastati ta kehva tervise tõttu vanglast.
Elar (eesnimi)
Elar on mehenimi.
2018. aasta seisuga oli see Eestis esinemissageduselt 366. mehenimi. 1. jaanuari 2018 seisuga oli Eestis eesnimi 280 mehel.
Mühlgraben
pisi|tühi|Mühlgrabeni panoraamvaade
Leonid Mletšin
pisi|Leonid Mletšin, 2011. Leonid Mihhailovitš Mletšin (vene Леонид Михайлович Млечин; sündinud 12. juunil 1957 Moskvas) on vene ajakirjanik.
1979. aastal lõpetas ta Moskva Riikliku Ülikooli ajakirjandusteaduskonna.
Montauroux
Montauroux on asula ja vald (commune) Prantsusmaa kaguosas Provence-Alpes-Côte d'Azuri piirkonnas Vari departemangus Roquebrune-sur-Argensi kantonis. Asub umbes 30 km kaugusel Vahemere rannikust, Saint-Cassieni järvest põhja pool.
Valla territoorium on 72 m kuni 437 m kõrgusel merepinnast.
August Amon
August Amon (12. september 1896 Kodijärve vald, Tartumaa – 6. oktoober 1944 Läänemeri) oli Eesti kohtunik.
Ta lõpetas 1921. aastal Hugo Treffneri Gümnaasiumi, õppis 1921–1925 (lõpetas) Tartu Ülikooli õigusteaduskonnas, Eesti Üliõpilaste Seltsi vilistlane.
August Amon osales Esimeses maailmasõjas ja Vabadussõjas, oli 1922–1923 Riigi Keskarhiivi ametnik, 1925–1930 Viljandi-Pärnu ja 1930 Rakvere-Paide Rahukogu kohtuameti kandidaat, 1930–1935 Valga 2. jaoskonnakohtunik, 1935–1940 Viljandi Ringkonnakohtu liige.
Ta hukkus Eestist põgenemisel laeval Nordstern.
Neuhaus am Klausenbach
Neuhaus am Klausenbach (ungari: Vasdobra, Vas-Dobra, sloveeni: Dobra) on vald (Marktgemeinde) Austrias Burgenlandi liidumaal Jennersdorfi ringkonnas.
Veronika Kruus
Veronika Kruus (sünninimi Veronika Saabas (Sapas); 15. veebruar 1914 Tallinn – 20. juuli 1990) oli eesti ajakirjanik.
Töö
Enne sõda oli ta töötanud ajalehes Rahva Hääl ja teinud kohakaaslusega naisteajakirja Naistööline (ilmus kolm numbrit). 1943. aastal jätkas ta ajakirjanikutööd esialgu Moskvas, siis Leningradis.
EK(b)P VIII pleenum 1950. aastal vabastas Veronika Kruusi peatoimetaja ametist.
1952–1955 töötas ta Eesti NSV Kunstide Valitsuse teatrite osakonnas. Seejärel tõlkis aastaid teoseid vene keelest eesti keelde. Tema tõlgitud on näiteks 1959. aasta mängufilm "Kutsumata külalised" ja mitu romaani.
1961. aastal sai temast Eesti Raadio kuuldemängude toimetaja, 1972. aastast Eesti Televisiooni telelavastuste toimetaja. 1979. aastal läks ta pensionile.
Kruus on maetud Tallinna Metsakalmistule.
Isiklikku
Tema isa oli advokaat Johan Sapas (muutis 1936 nime Juhan Auliks).
1939. aastal abiellus ta Ilmar Kruusiga.
Šilinė (Vilnius)
pisi Šilinė (poola keeles Borówka) on Vilniuse linnaosa, mis asub linna põhjaosas Verkiai valla territooriumil. Šilinė piirneb lõunas Mažieji Gulbinaiga, kirdes Bireliaiga, läänes aga Sakališkėse ja Pagubėga.
Šilinė jääb Gulbinai ja Raudondvarise metsa, sinna jäävad järved Raisteliai ja Gulbinas. Linnaosa lõunapoolsem osa jääb Verkiai regionaalparki. Osaliselt asub see ka Roheliste järvede maastikukaitsealal. Suurem osa Šilinėst on sõjaväelinnak.
Linnaosa on kujunenud samanimelise huutori aladele. Aastal 1931 oli seal 27 elanikku. Aastal 1979 oli elanikke 6.
Põlva õigeusu kihelkonnakool
Põlva õigeusu kihelkonnakooll oli õigeusu kihelkonnakool Põlva kihelkonnas. Kool asutati Kähri õigeusu kiriku juurde 1851.
Sonda–Aseri raudteelõik
Sonda–Aseri raudteelõik oli 12,8 km pikkune laiarööpmeline tööstusraudtee Sonda raudteejaamast Aserisse.
Raudtee rajati 1900. aastate algul seoses oluliselt kasvanud tööstuse arenguga, millest märkimisväärseim oli Aseri Tsemendivabriku ehitamine aastail 1899–1905.
Raudtee algusaastatel olid Sonda ja Aseri vahel käigus ka reisirongid. pisi|vasakul|Aseri jaam 20. sajandi esimesel poolel Raudteeharu põhiroll oli tsemenditehase toodangu väljavedu suurele raudteele (Tallinna–Narva raudtee), et kaup edasi viia.
Kaubaveod raudteel seiskusid 1997. aastal seoses raudtee remondiga. Kasutult seisnud metsavaheline raudtee langes aga kiiresti metallivaraste rüüste objektiks. Aastaks 2000 oli Sonda–Aseri vahelisel lõigul üles kistud ligikaudu 2 km raudteerööpaid.
2000. aastate alguses demonteeriti vana raudtee lõplikult. Seoses Aseri sadama arendusega kavatseti rajada vanale tammile uus tee, kuid sellest loobuti.
1963. aasta Eesti meistrivõistlused suusatamises
Kahevõistlus
Võistkondadest tuli murdmaal esimeseks Tartu (1541 punkti) Tallinna I koosseisu(1518) ees, järgnesid Tallinna II ja Viljandi. Suusahüpetes ja Kahevõistluses võitis Tallinn Valga rajooni ja Võru ees.
TVE Internacional
pisi|Logo alates 2008. aastast TVE Internacional on Hispaania rahvusringhäälingu telekanal. See näitab uudiseid, kultuuri- ja haridussaateid, meelelahutussaateid ja filme.
Telekanal alustas 1989. aasta detsembris. Kanal on vaadatav Ladina-Ameerikas, Lääne-Saharas, Ekvatoriaal-Guineas ja Filipiinidel, mis on peamised piirkonnad väljaspool Hispaaniat, kus räägitakse hispaania keelt.